
Andoaingo Udala
GIZARTE ZERBITZUAK
	Lankidetza Hitzarmena
Convenio de Colaboración



Andoaingo Udalaren eta Santa Kruz jubilatuen elkartearen arteko
Lankidetza Hitzarmena.


	BILDURIK:
B


atetik, Haizea Barandiaran Zubillaga andrea, Andoaingo Udaleko Gizarte Zerbitzuetako lansaileko Zinegotzi Ahaldun gisa, Andoaingo Udalaren izenean eta ordezkari gisa, Toki Jaurpideko Oinarriak arautzen dituen apirilaren 2ko 7/85 Legean xedatutakoaren arabera.

Eta bestetik, Pablo Troncoso Escandell jauna, NA …1253.. duena, Asociación de las personas jubiladas Santa Cruzen lehendakari gisa (ZIF …1253..))


Bertan da baita ere Udaleko Idazkaria den Unai Rekondo Pérez jn. egintzaren fede emateko.

Hitzarmen hau indarrean dagoen Dirulaguntzen Plan Estrategikoan aurreikusitako jarduera-ildoen barruan kokatzen da. Plan hori Alkatetzaren 1500/2026 Dekretuaren bidez onartu zen, maiatzaren 27an, eta Andoaingo Udalaren Dirulaguntzak Arautzen dituen Araudia betetzeko plangintza-tresna da, araudi hori 2014ko maiatzaren 27an onartu zelarik.


Hitzarmen honen xede den jarduera Euskadiko Toki Erakundeei buruzko apirilaren 7ko 2/2016 Legearen 17.1.13 eta 17.1.14 artikuluek Andoaingo Udalari esleitutako eskumen propioetan oinarritzen da. Era berean, dirulaguntza eman duen organoaren eskumena Alkatetzari dagokio, Toki Araubidearen Oinarriak arautzen dituen apirilaren 2ko 7/1985 Legearen 21.1 artikuluaren arabera. Hori guztia Dirulaguntzei buruzko 38/2003 Lege Orokorraren 9.4 artikuluan eta Sektore Publikoaren Araubide Juridikoaren 40/2015 Legearen 49. artikuluan aurreikusitakoarekin bat etorriz, alderdien jarduera gaitzen duen eskumen-titulua identifikatzea eskatzen baitute.


Bi aldeek elkarri behartzeko nahikoa gaitasun juridiko aitortzen diote eta jarraian aipatzen denaren arabera ekiten dute:

AZALTZEN DUTE

1. Udalaren borondatea dela, bere eskumenen esparruan, erretiratuen eta pentsiodunen ongizateari laguntzea, 2026ko ekitaldian Asociación de las personas jubiladas Santa Cruz sar daitezen sustatuz, gizarteratzeko neurri gisa.
2. Asociación de las personas jubiladas Santa Cruz udalerriko erretiratuak eta pentsiodunak dinamizatzeko, gizarteratzeko eta haien interesak sustatzeko eta defendatzeko jarduerak egiten dituela.
3. Asociación de las personas jubiladas Santa Cruz Andoainen sorturiko lehenengo jubilatu elkartea izan zela, eta sortuz geroztik ia etenik gabe bere jardunean aritu dela.
4. Azken urteetan bi aldeen arteko erabaki baten bidez burutu ahal izan zutela  jarduna, horren arabera bere jarduerei eutsi ahal izateko eta egin beharreko inbertsio txikiei aurre egin ahal izateko ehuneko hainbesteko baten diru laguntza ematen zitzaielarik. 
5. Asociación de las personas jubiladas Santa Cruzek Andoaingo udalerrian 2025. urtean egindako jardueren eta 2026. urtean egingo diren jardueren memoria eta frogagiria aurkeztu dituela Udal honetan, eta Andoaingo Udalak jarduera horien gastuak ordaintzeko dirulaguntza ematea proposatu duela.


Horregatik, bi aldeak ados daude hitzarmena sinatzeko, eta honako oinarrien arabera egingo dute:


HITZBAKETAK


1.- HITZARMENAREN XEDEA

Hitzarmen honen xedea Asociación de las personas jubiladas Santa Cruzen aldeko dirulaguntza izenduna arautzea da, elkartearen berezko jarduerak egiteko baliabide propio edo kanpoko publiko edo pribatu nahikorik ez izatea finantzatzeko.


2.- DIRUZ LAGUN DAITEZKEEN GASTUAK

Diruz lagundu daitezkeen gastuak honako hauek izango dira: gastu arruntak, Dirulaguntzen Araubidea arautzen duen 20/2023 Legearen 30. artikuluan ezarritakoaren arabera, zalantzarik gabe diruz lagundutako jardueraren izaerari erantzuten diotenak, behar-beharrezkoak direnak eta dirulaguntza eman den urte naturala amaitu baino lehen egiten direnak, hala nola kultura- eta aisialdi-jarduerak antolatzearen eta egitearen ondoriozko gastuak, txangoak, jarduera ludikoak, tailerrak, hitzaldiak, jarduerak komunikatzeko eta zabaltzeko ekintzak, aseguru-gastuak eta jendeari oro har doan eta irekita dagoen beste edozein jardueraren gastuak.
Aurrekoaz gain, eta hitzarmen honen helburua kontuan hartuta, edozein gastu diruz laguntzeko moduko gastutzat hartuko da, baldin eta elkarteko kide guztiak onuradun badira eta hitzarmen honen helburuetarako balio badute, honako salbuespen hauekin.

Hona hemen dirulaguntzaren xedea:


•Txokolatada, ostegun gizena
•Azagrarako bidaia
•Santa Gurutzetako jaiak
•Leitzako jaitsiera
•Egun bateko bidaia Ondarrura
•Oporraldiak
•Iratxe eta Puente la Reinara bidaia
•Santo Tomas txistorrada
•Urte-amaierako festa



Era berean, lokala eta hornidurak mantentzetik eratorritako gastuen % 60 finantzatuko da.

3.- DIRULAGUNTZAREN ZENBATEKOA ETA ORDAINKETA 

Andoaingo Udalak 7.800,00.-euroko diru laguntza emango dio 2026eko urteari dagokiona Asociación de las personas jubiladas Santa Cruzi, orain arte egin dituen jarduera desberdinak gauzatzen jarraitu ahal izateko. 

Udalak Asociación de las personas jubiladas Santa Cruzi ordainduko dio dirulaguntza hori, 2026eko ekitaldiko 1 0400.481.337.10.02 2026 kontu-sailen kargura, honela:


-% 60 (4.680,00 €) hitzarmena sinatu eta hilabeteko epean, eta gainerako 
- % 40a (3.120,00 €), hitzarmen honen 1. baldintzan aipatutako jarduerek 2026ean sortutako gastuak erabat justifikatu ondoren.

4.-  DIRULAGUNTZAREN JUSTIFIKAZIOA

Dirulaguntzan egindako gastuen justifikazioa Udal Ordenantzaren eta Dirulaguntzei buruzko azaroaren 17ko 38/2003 Lege Orokorraren arabera egin behar da (3. klausula). Hiru hilabeteko epean, 2026ko abenduaren 31tik aurrera.
Egindako gastuen justifikazioak agiri hauek jaso beharko ditu:
- Dirulaguntza ematea eragin duen jarduera egin dela ziurtatzen duen elkartearen edo erakundearen arduradunaren idatzizko adierazpena. (I. Eranskina)

- Onuradunaren edo haren ordezkariaren zinpeko aitorpena, justifikatutako gastuak finantzatzeko beste dirulaguntzarik jaso ez duela edo, hala badagokio, jasotako dirulaguntzen zenbateko osoak justifikatutako gastuaren % 100 gainditzen ez duela adieraziz. (II. Eranskina)
- Justifikazioko kontua (III. Eranskina). Zenbakitutako fakturen zerrenda, kalkulatutako guztizko zenbatekoarekin eta dirulaguntzarekin finantzatu diren egindako jarduerekin duten erlazioarekin.
- Dirulaguntzaren xedearekin lotura zuzena duten eta dirulaguntza eman zen aldiari dagozkion gastuen faktura originalak, legez ezarritako betekizun guzti-guztiekin.

- Urtean zehar egindako jardueren justifikazio memoria (IV. Eranskina)


5.- Asociación de las personas jubiladas Santa Cruzeko BALDINTZAK

Dirulaguntzaren onuradun izateko, honako dokumentazio hau aurkeztu beharko du:

- Dirulaguntza izenduna eskatzea.
- Hirugarrenen fitxa, banku-kontua aldatzen bada edo onuradunaren izena aldatzen bada.
- Hitzarmen honen xede diren jardueren programa eta guztizko aurrekontua.
- Udalerrian izena emandako bazkideen kopurua eta erroldatutako bazkideen kopurua.
- Dagokion ekitaldirako elkartearen diru-sarreren eta gastuen aurrekontuaren kopia.
- Idazkaritzaren ziurtagiria, onuraduna Udaleko elkarteen erregistroan inskribatuta dagoela egiaztatzen duena.

Horretaz guztiaz gain, ez du DLOren 13. artikuluan ezarritako dirulaguntza publikoen onuradun izateko debekurik izango, zerga-betebeharrak eta Gizarte Segurantzarekikoak egunean izatea barne.
Dirulaguntzaren onuradun izateko behar diren baldintzak emakidaren indarraldi osoan mantendu beharko dira.


Onuradunak toki-erakunde emaileari jakinarazi beharko dio bere egoeran gertatzen den edozein aldaketa, baldin eta aldaketa horrek dirulaguntzaren onuradun izateari eragin badiezaioke.


6.- Asociación de las personas jubiladas Santa Cruzen BETEBEHARRAK

Asociación de las personas jubiladas Santa Cruzek, bere jardueren artean, konpromezua hartzen du, gutxienez, Leitzarango jaitsiera bere eskutik kudeatzeko, eta baita hezibide eta kultura alorreko bi jarduera antolatzeko gutxienez ere (hitzaldiak, ikastaroak, e.a.). Jarduera horiek herritar orori zabaldutakoak izango dira.  Elkarteak IBILI ANDOAINren jarduera gutxienez hilean behin dinamizatzeko konpromisoa hartzen du, besteak beste, bazkariaren kudeaketa, prestaketa eta mahaien eta ibilbidearen antolaketa bere gain hartuz.


Udal elkarte bezala, udalaren beste lansailekin elkarlanean eta koordinatuta egon beharko du antolatzen diren beste ekintzekin, jubilatuak eraginkorki parte har dezaten. Koordinazioak beste ekintzak ez estaltzea du helburu, jubilatuak elkarteak antolatutako ekintzetara joan ahal izan daitezen, eta baita herritar guztiei zuzendutakoetara ere. 



Hitzarmen hau sinatu duten alderdien borondatea da udal-diru-laguntza ez dadila izan txangoek eta abarrek eragindako janari-gastuak finantzatzeko. Horrek ez du esan nahi Santo Tomas, Sta. Cruz, Santa Luzia, ibilaldi arautua... bezalako jai tradizionalen ondorioz kopuru txikiak egotzi ezin zaizkionik.


Era berean, Asociación de las personas jubiladas Santa Cruzek udal herriko jaialdietan eta ekitaldietan biziki parte hartzeko konpromisoa hartzen du, kalean ere jarduerak antolatuz,  herriko beste elkarteek egiten duten bezala, Asociación de las personas jubiladas Santa Cruzek ere Andoaingo kaleetan presentzia izan dezan.

Elkarteak bere idazki, iragarki, ohar eta, oro har, mota horretako komunikazio guztien berri eman beharko du, euskaraz edo euskaraz eta gaztelaniaz, ahoz zein idatziz. Era berean, megafonia bidez ekitaldi eta ospakizun jakin batzuetan ematen diren mezuek ere euskaraz edo euskaraz eta gaztelaniaz izan behar dute.



Asociación de las personas jubiladas Santa Cruzek bete beharko ditu Andoaingo Udalak onartutako dirulaguntzen Udal Ordenantzaren 11. artikuluan jasotzen diren baldintzak.

Asociación de las personas jubiladas Santa Cruzek hitzarmen honetan ezarritako betebeharrak betetzen ez baditu, dirulaguntzaren zati bat edo dirulaguntza osoa itzuli beharko du, ez-betetzea osoa edo partziala den kontuan hartuta. Nolanahi ere, kontraesaneko espedientea ireki beharko da, elkarteari entzunda, betebeharra argitzeko.



7.- EMAKUMEEN ETA GIZONEN ARTEKO BERDINTASUN PRINTZIPIOAREN APLIKAZIOA

Asociación de las personas jubiladas Santa Cruzek, genero-ekitatearen arloan, Emakumeen eta Gizonen Berdintasunerako eta Emakumeen aurkako Indarkeria Matxistarik gabeko Bizitzetarako Legearen testu bategina onartzen duen martxoaren 16ko 1/2023 Legegintzako Dekretuari buruzko xedapenak bete behar ditu, eta, bereziki, 2. eta 46. artikuluetan araututako erreferente orokorrak, Euskal Autonomia Erkidegoko herri-administrazioekin hitzarmenak sinatzen dituzten erakundeei zuzenean aplikatzekoak baitira.

Emakumeen eta Gizonen Berdintasunerako eta Emakumeen aurkako Indarkeria Matxistarik Gabeko Bizitzetarako Legearen testu bategina onartzen duen martxoaren 16ko 1/2023 Legegintzako Dekretuaren 23. artikuluan xedatutakoa betetzeko, dirulaguntzak ematean ezarritako betebeharrak bete direla justifikatzeko memorian sexuaren arabera bereizitako informazioa emango zaie emandako zerbitzuaren azken onuradunei edo erabiltzaileei, erakundearen titularrei eta erakundeko plantillari, eta, hala badagokio, dirulaguntzaren xede den zerbitzua emateko kontratatutako erakundeari.

8.- HITZARMENAREN INDARRALDIA

Hitzarmen honek 2026eko urtarrilaren 1etik aurrera izango ditu ondorioak, eta 2026eko abenduaren 31ra arte egongo da indarrean.


9.- BATERAGARRITASUNA BESTE DIRULAGUNTZA PUBLIKOEKIN

Hitzarmen honek arautzen duen dirulaguntza bateragarria izango da helburu bera duten bestelako diru-laguntza, laguntza, diru-sarrera edo baliabideekin, bestelako administrazioetatik edo erakunde publikoetatik edo pribatuetatik datozenak.
Dena den, dirulaguntza hau bateraezina da helburu berarentzat Andoaingo Udaletik eta/edo bertako organismo autonomoetatik datozen bestelako diru-laguntzak edo laguntzat hartzearekin. Era horretan, entitate onuradunak uko egiten dio edozein laguntza edo diru-laguntza motari egokituko ahalko litzaiokeena Udalaren departamentuek edo organismo autonomoek diru-laguntzetarako eginiko deialdien arabera.

Hala guztiz ere, emandako laguntzen zenbatekoa, bakarrean edo batera, inola ere ezingo da izan diru-laguntzaren xedearen balioa baino handiagoa.


10.- HITZARMENA EZ BETETZEA ETA DIRULAGUNTZA ITZULTZEA

Diru-laguntzaren entitate onuradunak bete beharreko edozein eginkizun ez betetzeak ekarriko du diru-laguntza berrikustea edo indarrik gabe uztea, eta hala balegokio, emaniko diru-kopurua gutxitzea edo itzultzea. Hori guztia aurreikusita dago Ordenantzan eta Legean. Dena den, erantzukizunak eskatu ahal izango zaizkio.
Izaniko ez betetzeak mailakatzeko proportzionaltasun irizpidea erabiliko da.
Ezingo balitz edo interesik ez balego lan garapena jarraitzeko proiektuaren bideragarritasunari edo izaerari atxikiriko arrazoiak edo behar bezala justifikaturikoak bestelakoak direla-eta, bi aldeek adostu ahal izango dute hitzarmena bertan behera uztea edo etetea.


11.-   GATAZKAK KONPONTZEA

Bi aldeak behartuta daude hitzarmen hau betetzera, dagozkien hizbaketetan, eta hemen aurreikusten ez diren kasuetarako Toki Araubidearen Oinarriak arautzen dituen Legea hartuko da kontuan berariaz.


Hitzarmen honetatik sor daitezkeen arazoek izaera juridiko eta administratiboa izango dute eta eskudun diren auzitegiek konpondu beharko dituzte. 




 
	


 

 



	  
12
image1.jpeg




